H1N1 flu returns, targets younger people - Vanderhoof Omineca Express
Local business leader wins award Kyk terug en sê dankie | Netwerk24
Kyk terug en sê dankie
Kersfees is ’n tyd van dankbaarheid en onthou.
Namate ek ouer word, verdiep Kersfees se betekenis vir my. Miskien is dit nostalgie – so ’n mengsel van dankbaarheid en hartseer oor die herinneringe van die verlede.
Of miskien omdat dit waaroor Kersfees gaan, vir my al hoe meer betekenis kry.
“Stille nag, heilige nag” – dit maak nie saak wie dit sing en in watter taal nie, ek raak nie moeg daarvoor nie. Kersliggies, Kersbome en Kersvader bring ook goeie herinneringe.
Met Kersfees sê ons weer vir mekaar dat ons God liefhet en ook ons familie .
Dit is ’n familiefees. Dan kom ons weer bymekaar en versterk die band tussen ons. Al loop dinge in ons gesinsverhoudings gedurende die jaar skeef, kry ons met Kersfees die geleentheid om weer nuut te begin en reg te maak wat verkeerd is tussen ons.
Op Kersdag maak ek ook tyd om ’n ent alleen te gaan stap.
Dan bid, sing en ontspan ek net in Sy teenwoordigheid.
Ek onthou weer die on­gelooflike dinge wat Hy vir my gedoen het en ek sê dankie vir ’n goeie jaar wat agter my is en die nuwe hoofstuk van ’n splinternuwe jaar wat dan voor my lê.